ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006126 

ขอให้ปรับปรุงการให้บริการของเจ้าหน้าที่แผนกฉุกเฉิน โรงพยาบาลหนองจอก (ข้อมูลตามผู้ร้องแจ้ง) ถนนเลียบวารี  เขตหนองจอก กรุงเทพมหานคร เนื่องจากวันที่ 29 มกราคม 2566 ช่วงเวลาประมาณ 16.30 น. ผู้ร้องได้ไปใช้บริการที่โรงพยาบาลดังกล่าว โดยเข้ารับการรักษาที่แผนกฉุกเฉิน ตึกอยู่บริเวณด้านหน้าทางด้านซ้ายมือของโรงพยาบาล (ตามที่ผู้ร้องแจ้ง) ชั้น1 (แผนกฉุกเฉิน) ขณะที่ผู้ร้องกำลังวัดความดัน โดยมีเจ้าหน้าที่เพศหญิง (ทราบชื่อ) สวมชุดสีฟ้า อายุประมาณ 40 ปี รูปร่างอ้วนท้วม ผิวขาว สูงประมาณ 160 เซนติเมตร ได้ทำการถามชื่อผู้ร้อง ผู้ร้องจึงได้นำบัตรประชาชนให้เจ้าหน้าที่ดู แต่ทางเจ้าหน้าที่บอกว่า "ไม่เอาบัตรประชาชน ถามชื่อเฉยๆ " แล้วดึงมือผู้ร้องนำไปใส่ในเครื่องวัดความดัน ทำให้ผู้ร้องรู้สึกเจ็บ จึงมองหน้าเจ้าหน้าที่คนดังกล่าว แต่ทางเจ้าหน้าที่ถามว่า "มองหน้าทำไม" ผู้ร้องจึงตอบกับทางเจ้าหน้าที่ว่า "อยากรู้ชื่อเฉยๆ" ทางเจ้าหน้าที่ จึงได้ทำการใช้ฝ่ามือตบที่บริเวณหลัง แล้วจึงบอกชื่อกับทางผู้ร้อง ส่งผลให้ผู้ร้องไม่ได้รับความพึงพอใจในการใช้บริการเป็นอย่างมาก จึงประสงค์ให้หน่วยงานที่เกี่ยวข้องดำเนินการปรับปรุงการให้บริการของเจ้าหน้าที่คนดังกล่าว  (ผู้ร้องประสงค์ให้ปกปิด ชื่อ นามสกุล และหมายเลขโทรศัพท์) เบื้องต้นแจ้งรายงานผลการปฏิบัติงานให้ทราบว่า วันที่ 6 กุมภาพันธ์ 2566 สำนักงานปลัดสำนักนายกรัฐมนตรี ได้รับการรายงานจากกรุงเทพมหานคร แจ้งให้ทราบว่ากรุงเทพมหานคร โดยโรงพยาบาลเวชการุณย์รัศมิ์ สำนักการแพทย์ จากการสอบถามเจ้าหน้าที่ที่เกี่ยวข้อง พบว่า คนไข้ มาตรวจรักษาในเวลา 5.00น. ของวันที่ 29 มกราคมที่ผ่านมา ด้วยอาการเหนื่อยหอบ ทางเจ้าหน้าที่ได้นำตัวผู้ป่วยเข้ามาในห้องฉุกเฉินเพื่อทำการรักษาก่อน ซึ่งโดยปกติจะต้องมีการนำบัตรไปลงทะเบียนก่อน เนื่องจากคนไข้เป็นคนไข้เก่าจึงได้สอบถามขอบัตรประจำตัวโรงพยาบาล ซึ่งได้มีการใช้น้ำเสียงตามปกติและมีคำลงท้ายด้วยคำว่าค่ะทุกครั้ง (เหตุการณ์เกิดช่วงประมาณตีห้า ครับ) ประเด็นการใส่เครื่องวัดความดันและแจ้งเรื่องการตบไหล่ หลังจากตรวจสอบด้วยกล้องวงจรปิดแล้ว ไม่พบการกระทำดังกล่าว ประเด็นเรื่องการให้บริการตามมาตรฐานวิชาชีพ เคสนี้มีอาการหอบเหนื่อย ได้นำตัวผู้ป่วยเข้าห้องฉุกเฉินและทำการพ่นยา รักษา ร่วมกับการสังเกตอาการและพ่นยา เนื่องจากผู้ป่วยมาคนเดียวและไม่มีญาติมารับ เมื่อรอจนอาการคงที่แล้วผู้ป่วยได้จำหน่ายกลับบ้านไปช่วง 16.20น. ตามที่ผู้ร้องได้มีการแจ้ง ปล. ผมมีคลิปจากวงจรปิดช่วงที่ผู้ร้องแจ้งว่าตบไหล่ แต่จริงๆจากการดูวงจรปิดเป็นการแตะไหล่ ก่อนไปให้การพยาบาลผู้ป่วยเด็กอีกท่านหนึ่ง แต่ลงไม่ได้เนื่องจาก traffy fondue ไม่อนุญาตให้ลงคลิป แต่ผู้ร้องขอโต้แย้งการดำเนินการและแจ้งว่า รายละเอียดที่ผู้ร้องพบมานั้นไม่ได้เป็นไปตามที่มีการแจ้งรายงาน เนื่องจากว่าตนยืนยันว่า เจ้าหน้าที่คนดังกล่าวนั้น มีการใช้ความรุนแรง โดยการดึงมือผู้ร้องเข้าไปในเครื่องวัดความดัน จนผู้ร้องเจ็บนิ้ว อีกทั้งยังมีการตบไปที่หลังหรือไหล่ ซึ่งเจตนาจริงๆแล้ว ไม่ทราบว่าตั้งใจ หรือไม่ แต่ว่าผู้ร้องมีอาการเจ็บและไม่พึงพอใจเป็นอย่างมากในการใช้บริการในครั้งนี้ ผู้ร้องจึงประสงค์ที่จะให้ทางโรงพยาบาลฯ มีการเรียกผู้ร้องไปพูดคุยเพื่อตรวจสอบข้อเท็จจริงร่วมกับผู้อำนวยการฯและเจ้าหน้าที่คนดังกล่าว


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata